Η ελευθερία του μαθητή στο σχολείο κατά την ορθόδοξη χριστιανική παράδοση
Creators: name: Κοντού, Σουλτάνα Γεωργίου
Publisher: name: Aristotle University of Thessaloniki
Year: 2013
Subjects: Ελευθερία
Μαθητής
Σχολείο
Freedom
Student
School

description: Η παρούσα εργασία πραγματεύεται το πανανθρώπινο αγαθό της ελευθερίας στο χώρο του σχολείου, σύμφωνα με την Ορθόδοξη χριστιανική παράδοση, όπως και το ρόλο που τελικά διαδραματίζει ο παιδαγωγούμενος μέσα σε ένα περιβάλλον που προωθεί το πνεύμα ελευθερίας και του διαλόγου. Θα γίνει αναφορά στην κοινωνικοπολιτισμική ανάπτυξη του ανθρώπου, τον καθοριστικό ρόλο της κοινωνικοποίησης και το σύνδεσμό τους με την ελευθερία. Έπειτα, θα εστιάσουμε στους βασικότερους φορείς κοινωνικοποίησης του παιδιού, ενώ στη συνέχεια θα μιλήσουμε για την ελευθερία και την αγωγή, όπως και για την ελευθερία στα πλαίσια διαμόρφωσης της ανθρώπινης προσωπικότητας. Στο δεύτερο κεφάλαιο, θα επικεντρωθούμε στην ύπαρξη της ελευθερίας στην εκπαίδευση, θα μιλήσουμε για τη σπουδαιότητα της ψυχοκοινωνικής ανάπτυξης του παιδιού σε ένα περιβάλλον ελευθερίας, και για την ελευθερία του μαθητή ως προσώπου. Προχωρώντας παρακάτω, θα ασχοληθούμε με το φαινόμενο της πολυπολιτισμικότητας στο σχολείο, θα γίνει έπειτα λόγος για την αυτοεκτίμηση του μαθητή, και το αμέσως επόμενο θέμα αφορά στη μη συμβατή με τους κοινωνικούς κανόνες, συμπεριφορά του μαθητή, ως έκπτωση της ελευθερίας. Στο τρίτο κεφάλαιο, θα επιχειρήσουμε να διεισδύσουμε στη μεστή παιδαγωγική σκέψη των Πατέρων της Εκκλησίας. Στη συνέχεια, θα γίνει συνοπτική αναφορά στο περιεχόμενο του μαθήματος των θρησκευτικών μέσα από τα σχολικά εγχειρίδια γυμνασίου – λυκείου, εστιάζοντας στους στόχους του μαθήματος σχετικά με την ανθρώπινη ελευθερία. Στην πορεία της εργασίας θα ασχοληθούμε με τη θρησκευτική συνείδηση του μαθητή και την καλλιέργειά της, σύμφωνα πάντα με τις αρχές της ελευθερίας. Θα μας απασχολήσει έπειτα, ο ρόλος του θεολόγου εκπαιδευτικού ως προς την ενίσχυση της ελευθερίας του παιδαγωγούμενου. Στο τέταρτο και τελευταίο κεφάλαιο, θα μιλήσουμε για την ελευθερία ως αναπόσπαστο κομμάτι της χριστιανικής ζωής, θα αναφερθούμε στην ελευθερία στην εκπαίδευση, και το ρόλο της ελευθερίας στην εν Χριστώ πνευματική τελείωση, ενώ στη συνέχεια, γίνεται λόγος για την ελευθερία και την ηθική στη χριστιανική διαπαιδαγώγηση του ανθρώπου. Φθάνοντας στο τέλος, θα μιλήσουμε για τη θρησκευτική ελευθερία, που συνιστά στοιχείο του σύγχρονου πολιτισμού, με το σχολείο να αναλαμβάνει την ευθύνη της διαχείρισης αυτού του μείζονος ζητήματος.
description: The present study addresses the humanitarian concept of freedom within the framework of formal school education, in accordance to the Orthodox Christian traditions. It also addresses the role of the student within a learning environment that embraces and promotes a spirit of freedom and dialogue. The study touches upon the concepts of socio-cultural human development, the critical role of adolescent social development, the relationship between freedom and education, as well freedom’s role in framing and influencing personality. Chapter two concentrates to the presence of freedom in formal education, as well as to the importance of psychological and social adolescent development within an environment that fosters and values freedom. Issues of personal freedom, the phenomenon of multiculturalism in formal educational institutions, and self-respect aspects of student personality are addressed in this chapter. Chapter three attempts an insight to the pedagogical thought of the Christian Ecclesiastic leaders. A short reference is made to the content of religious studies course within the formal curriculum of high school, focusing on the goals and objectives of the courses in relation to the concept of human freedom. Furthermore, the study addresses the students’ religious awareness and the curriculum attempt to foster and cultivate further this awareness with respect to the principles of freedom. The final, chapter four, addresses the concept of freedom as an indispensable part of Christian traditions and life, freedom’s role in formal education, and its role to the spiritual Christian teleology. The relationship between freedom and ethics in Christian traditions is studied. Finally, the concept of religious freedom is revisited as a fundamental principle in influencing modern culture, with formal schooling education assuming responsibility in addressing this major issue.